Doctor Who

Doctor Who merupakan sebuah siri televisyen British yang dihasilkan oleh BBC dari 1963 hingga kini. Siri ini menonjolkan pengembaraan Doctor, seorang Time Lord - Makhluk Asing Bermanusia yang Mengembara Masa. Beliau mengembara di seluruh alam semesta di dalam TARDIS, mesin masa telepati yang bernyawa dan mampu untuk terbang di dalam vortex masa. Dari pandangan luar, ia berbentuk seperti pondok telefon di Britain. Bersama dengan temannya, Doctor sering bertemu dengan pelbagai musuh sementara cuba menyelamatkan kaum makhluk asing, menyelamatkan orang biasa, dan membetulkan perkara yang salah.

Rancangan ini memberikan impak yang signifikan kepada kebudayaan Britain, dan telah diketahui memberi pengaruh kepada ramai ahli profesional televisyen yang menonton rancangan ini sejak dari kecil lagi. Pada asalnya, siri ini disiarkan bermula dari tahun 1963 sehingga 1989. Selepas kegagalan bagi mencetuskan semula siri ini dengan filem televisyen pada tahun 1996, rancangan ini dilancarkan semula oleh Russell T Davies yang mana kekal menjadi penggerak siri ini bagi 5 tahun pertama selepas pelancarannya. Siri pertama di abad ke 21, dan Christopher Eccleston dipilih menjadi Doctor yang kesembilan. 

Dua belas pelakon telah membintangi rancangan ini sebagai Doctor. Pertukaran dari seorang pelakon kepada pelakon yang seterusnya seringkali dimasukkan ke dalam plot penceritaan, dan digambarkan sebagai regenerasi, satu proses yang seorang Time Lord akan bertukar jasad, dan kadangkala personaliti baru. Walaupun setiap satu Doctor digambarkan dengan perwatakan yang berbeza-beza, mereke bertujuan untuk menjadi aspek watak yang sama, dan merupakan sebahagian daripada jalan cerita yang sama. Doctor kini dipegang wataknya oleh Peter Capaldi, yang mana mengambil watak tersebut selepas kemunculan terakhir Matt Smith pada Krismas Istimewa 2013, The Time of The Doctor.

Watak

Doktor 

Watak Doktor asalnya penuh dengan misteri.
 Doktor pertama, dilakonkan oleh William Hartnell (1963–1966)
 Doktor kedua, dilakonkan oleh Patrick Troughton (1966–1969)
 Doktor ketiga, dilakonkan oleh Jon Pertwee (1970–1974)
 Doktor keempat, dilakonkan oleh Tom Baker (1974–1981)
 Doktor kelima, dilakonkan oleh Peter Davison (1981–1984)
 Doktor keenam, dilakonkan oleh Colin Baker (1984–1986)
 Doktor ketujuh, dilakonkan oleh Sylvester McCoy (1987–1989)
 Doktor kelapan, dilakonkan oleh Paul McGann (1996)
 Doktor perang, dilakonkan oleh John Hurt (2013)
 Doktor kesembilan, dilakonkan oleh Christopher Eccleston (2005)
 Doktor kesepuluh, dilakonkan oleh David Tennant (2005–2009)
 Doktor kesebelas, dilakonkan oleh Matt Smith (2009–2013)
 Doktor keduabelas, dilakonkan oleh Peter Capaldi (2013–kini)

Siri televisyen British
Siri televisyen cereka sains